Aksjehopp for Oljefondet etter Haaland-signering

Vis mer byoutline JOEL KUNZ / Borussia Dortmund

Publisert: Oppdatert: 3. februar 2020 15:52 , Publisert: 30. desember 2019 13:55

Søndag ble det klart at Erling Braut Haaland har skrevet under for den tyske storklubben Borussia Dortmund. Mandag steg aksjen, og det var dermed lagt opp til en gevinst for Oljefondet etter kurshoppet.

Oljefondet eide ved utgangen av fjoråret 1,04 prosent av Borussia Dortmund - en beholdning på 75 millioner kroner.

Etter at overgangen ble bekreftet søndag, steg aksjen 5,40 prosent like etter åpning mandag. I etterkant har stigningen dempet seg noe, og aksjen er nå opp 2,53 prosent.

Det tilsvarer en verdiøkning på papiret for Oljefondet på 2,63 millioner kroner med nåværende kurs, dersom oljefondet fortsatt har en aksjepost i Borussia Dortmund, og samme eierandel.

Oversikten over Oljefondets aksjeposter blir offentliggjort ved hvert årsskifte, og det er derfor ikke klart hva eierandelen er i dag.

Det var Børsen som først omtalte saken.

Under er utviklingen i Borussia Dortmund-aksjen de siste fem dagene.

Vis mer byoutline Infront

Les også:

Les også Borussia driblet bort Oljefondets millioner: Falt 10 prosent etter tap (mars)

Les også Kontraskjæret mislyktes med kvinnesatsing